
专讘讬谞讜 讞谞谞讗诇

讻讬 讗转讗 专讘 讚讬诪讬 讗诪专 讬讻讜诇 讬诇拽讛 注诇 讛转讜住驻转 讜谞住讬讘 诇讛 转诇诪讜讚讗 诇驻讟讜专讗. 诪讗讬 转讜住驻转. 



专' 讗诇注讝专 讗诪专 讞专讬砖讛 砖讛讬讗 转讜住驻转 注诇 讛讝专讬注讛 讜注诇 讛拽爪讬专讛 讚讗转讬讗 诪讻诇诇 讜驻专讟 讗"讻 讻诇 讛谞讬 驻专讟讬 诇诪讛 诇讬 讜讛讚讬谉 讛讜讗 转诇诪讜讚讗 讚谞住讬讘 诇驻讟讜专讗 驻专讟讬讛谉 讛讝讜专注 讜讛讝讜诪专 讜拽讜爪专 讜讘讜爪专 诇诪讛 诇讬 讗诇讗 诇诇诪讚讱 讚讗讛谞讬 转讜诇讚讜转 讚讝讜诪专 讜讘讜爪专 讛讜讗 讚诪讬讞讬讬讘 讗转讜诇讚讜转 讗讞专谞讬讬转讗 诇讗 诪讬讞讬讬讘. 



讜专' 讬讜讞谞谉 讗诪专 讬诪讬诐 砖讛讜住讬驻讜 讞讻诪讬诐 诇驻谞讬 专"讛 诇讛讬讜转 讞讜专砖讬谉 讘讗讬诇谉 注专讘 砖讘讬注讬转 注讚 讛注爪专转 讗注"驻 砖谞讛谞讛 讛讗讬诇谉 讘讞专讬砖讛 讝讜 讘砖谞讛 讛砖讘讬注讬转 讜讘砖讚讛 讛诇讘谉 注讚 讛驻住讞. 讜讻讱 讗诪专讜 讬讻讜诇 讬诇拽讛 注诇 转讜住驻转 专"讛 讜讻专"注 讚诪专讘讛 诇讛讜 诪讘讞专讬砖 讜讘拽爪讬专 转砖讘讜转 讜讗诪专 讗讬谉 爪"诇 讞专讬砖 讜拽爪讬专 砖诇 砖讘讬注讬转 砖讛专讬 讻转讬讘 砖讚讱 诇讗 转讝专注 讗诇讗 讞专讬砖 砖诇 注专讘 砖讘讬注讬转 砖谞讻谞住 讘砖讘讬注讬转 讻讜' 讜谞住讬讘 诇讛 拽专讗 诇驻讟讜专讗 讻讚讗诪专谉. 讬专讜砖诇诪讬 讘砖讘讬注讬转 [驻"拽 讛"讗] 讘讗讬住讜专 讘' 驻专拽讬诐 讛诇诇讜 讛转讬专讜 讜讘讗讜 讗讞专讬 讻谉 讘砖注讛 砖讗住专讜 讜讛转讬专讜 诇诪拽专讗 住诪讻讜 讘讞专讬砖 (讜讘讞专讬砖) [讜讘拽爪讬专] 讗讬讝讛讜 讞专讬砖 讗住讜专 讘讞专讬砖 砖拽爪讬专讜 讗住讜专. 



讜讗讬讝讛讜 讞专讬砖 砖诇 注专讘 砖讘讬注讬转 砖讬爪讗 诇诪讜爪讗讬 砖讘讬注讬转 讜讻砖讛转讬专讜 讗讞专讬讛谉 诇诪拽专讗 住诪讻讜 (讜讛讗) 讻转讬讘 讛讻讗 讘砖讘讬注讬转 砖讘转. 讜讻转讬讘 讘砖讘转 讘专讗砖讬转 砖讘转 诪讛 注专讘 砖讘转 讘专讗砖讬转 讗转讛 诪讜转专 诇注砖讜转 注讚 砖转砖拽注 讛讞诪讛 讗祝 注专讘 砖讘转 砖讘讬注讬转 讗转讛 诪讜转专 诇注砖讜转 注讚 砖转砖拽注 讛讞诪讛. 讗"讻 诇诪讛 谞讗诪专 注讚 讛注爪专转 砖注讚 讻讗谉 讬驻讛 诇驻专讬. 讜诪讬讻谉 讜讗讬诇讱 诪谞讘诇 驻讬专讜转讬讜. 讜诪拽砖讬谞谉 讛讬讻讬 诪讘讟诇 专"讙 转拽谞转 讛诇诇 讜砖诪讗讬 讜讛转谞谉 讗讬谉 讘"讚 讬讻讜诇 诇讘讟诇 讚讘专讬 讘"讚 讞讘讬专讜 讗讗"讻 讙讚讜诇 诪诪谞讜 讘讞讻诪讛 讜讘诪谞讬谉. 讜驻专拽讬谞谉 转讬拽谞讜 砖诪讗讬 讜讛诇诇 转拽谞讛 讝讜 讜讛转谞讜 砖讻诇 讛专讜爪讛 诇讘讟诇 讬讘讜讗 讜讬讘讟诇. 讜诪拽砖讬谞谉 讜讻讬 讚讘讬转 讛诇诇 讜砖诪讗讬 讛谉 讜讛讗 讛诇"诪 讛谉 讚讗"专 讬讜讞谞谉 注砖专 谞讟讬注讜转 讜讛谉 讗诇讜 砖砖谞讬谞讜 讘诪住' [砖讘讬注讬转] 驻专拽 专讗砖讜谉 注砖专 谞讟讬注讜转 诪驻讜讝专讜转 讘转讜讱 讘讬转 住讗讛 讞讜专砖讬谉 讻诇 讘讬转 住讗讛 讘砖讘讬诇谉 注讚 专"讛. 驻讬专讜砖 诪讛讻讗 砖诪注讬谞谉 砖讛谞讟讬注讜转 讛谉 砖诪讜转专 诇讜 诇讞专讜砖 诇讛谉 讘砖砖讬转 注讚 专讗砖 讛砖谞讛. 讗讘诇 讛讗讬诇谞讜转 砖讻讘专 注砖讜 驻讬专讬 讜讝讬拽谞讜 讗讬谉 讞讜专砖讬谉 诇讛谉 讘砖砖讬转 注讚 专"讛 讜讘转讞诇转 驻专拽 专讗砖讜谉 诪诪住' 砖讘讬注讬转 注讚 诪转讬 讞讜专砖讬谉 砖讚讛 讛讗讬诇谉 注专讘 砖讘讬注讬转 讘砖"讗 讻诇 讝诪谉 砖讛讜讗 讬驻讛 诇驻专讬 砖讛讞专讬砖讛 转讜注讬诇 诇驻讬专讜转 砖讘讗讬诇谉 砖讛谉 讛驻讬专讜转 讛砖谞讛 讛砖砖讬转 讗讘诇 讗诐 谞讻谞住 讛拽讬抓 讜讙诪专讜 讛驻讬专讜转 讜讗讬谉 讛讞专讬砖讛 诪讜注诇转 诇讗讜转谉 讛驻讬专讜转 讻诇讜诐 谞讗住专 讘讞专讬砖讛 砖讛讞专讬砖讛 讗讜转讜 讛注转 讗讬谞讛 诪讜注诇转 诇砖谞讛 讛砖砖讬转 讻诇讜诐 讜谞注砖讛 讻讗讬诇讜 讛讜讗 讞讜专砖 讘砖讘讬注讬转 讜砖讬注专讜 讘"讛 讗讜转讜 讛注转 注爪专转 讜拽专讜讘讬诐 讚讘专讬 讗诇讜 诇讛讬讜转 讻讚讘专讬 讗诇讜. 讜诪谞讗 转讬诪专讗 讚砖谞讬 诇谉 讘讬谉 谞讟讬注讛 诇讗讬诇谉 讻讚转谞谉 讘诪住' 砖讘讬注讬转 驻"讗 注讚 讗讬诪转讬 谞拽专讗讜 谞讟讬注讜转 专' 讗诇注讝专 讘谉 注讝专讬讛 讗讜诪专 注讚 砖讬讞讜诇讜 专' 讬讛讜砖注 讗讜诪专 讘转 讝' 砖谞讬诐 专"注 讗讜诪专 谞讟讬注讛 讻砖诪讛. 讗讬诇谉 砖谞讙诪诐 驻讬' 砖谞讞转讱 讜讛讜爪讬讗 讞讬诇讜驻讬谉 诪讟驻讞 讜诇诪讟讛 讻谞讟讬注讛 诪讟驻讞 讜诇诪注诇讛 讻讗讬诇谉. 讚讘专讬 专' 砖诪注讜谉 (诪讻讬讜谉) [讗诇诪讗] 讚砖谞讬 诇谉 讘讬谉 谞讟讬注讛 诇讗讬诇谉. 砖"诪 诪讚讛转讬专 诇讞专讜砖 诇谞讟讬注讜转.





专讬讟讘"讗

讻讬 讗转讗 专讘 讚讬诪讬 讗诪专 讻讜'. 讜诇讗 讬讚注谞讗 诪讗讬 驻讬专砖 诇讗 讬讚注谞讗 诪讛讜 讛转讜住驻转 讛讝讛 讜诪讗讬 砖"住 谞诪讬 讚谞拽讬讟 讜讘讗 专讘讬 讗诇讬注讝专 讜驻讬专砖 讚转讜住驻转 讛讬讬谞讜 讞专讬砖讛 讘讝' 讜拽专讬' 诇讛 转讜住驻' 诪砖讜诐 讚讗转讗 讘讚专砖讗 讚讻诇诇 讜驻专讟:



讜谞住讬讘 诇讬讛 砖"住 诇驻讟讜专讗. 讜讛拽砖讛 专砖"讬 讝"诇 讚讗"讻 转住转讬讬诐 讚专讘讬 讗诇讬注讝专 讛讜讗 讚讗诪专 诇注讬诇 讗讬谞讜 诇讜拽讛 讜讬"诇 讚讚讬诇诪讗 诪转谞讬转讗 诪驻专砖 讜诇讬讛 诇讗 住"诇. 讗讬 谞诪讬 讚讗讬谉 讛"谞 讚转住转讬讬' 讜诪讬讛讜 诇注讬诇 诇讗 讬讚注讬 诇讛 讚诇讬住讬讬诪讬讛 讜专讘 讗砖讬 讚住讚专 讛砖"住 讗转讬讗 讘住诪讜讱 诇讛 讚诪诪诇讗 诪住转讬讬诪讗:



讜专讘讬 讬讜讞谞谉 讬讻讜诇 讬诇拽讛 注诇 转讜住驻转 讝' 讚讗转讬讗 诪讘讞专讬砖 讜讘拽爪讬专 讻讚专讘讬 注拽讬讘讗 讚诇拽诪谉. 讜讗"转 讜讛讬讗讱 诇讜拽讬谉 注诇 注砖讛 诇讻讱 驻专砖"讬 讝"诇 讬诇拽讛 诪讻转 诪专讚讜转 讚专讘谞谉 注讚 砖转爪讗 谞驻砖讜 讚讜诪讬讗 讚讗诪专讜 诇讜 注砖讛 住讜讻讛 讜讗讬谞讜 注讜砖讛. 讜讬"诇 诪诇拽讜转 诪诪砖 讜拽专' 讛讻讬 拽讗诪专 讘讞专讬砖 转砖讘讜转 讘砖讗专 诪诇讗讻讜转 砖讻转讘转讬 诇讱 砖讛谉 讘诇讗讜:



注讚 砖转讻诇讛 讛诇讞讛 讻诇 讝诪谉 砖讘谞讬 讗讚诐 讞讜专砖讬谉 讜讻讜' 诇驻讬 讙专住讗 讝讜 讻诇讛 讞讚讗 讛讬讗 讜住讬诪谉 讘注诇诪' 讬讛讬讘 讜讻谉 驻专砖"讬 讝"诇 讗讘诇 讬砖 住驻专讬' 砖讙讜专住讬谉 讜讻诇 讝诪谉 讜转专讬 诪讬诇讬 谞讬谞讛讜 砖讗驻讬' 讻诇转讛 讛诇讬讞讛 砖专讬' 讻诇 讝诪谉 砖讘谞讬 讗讚诐 讞讜专砖讬谉 诇讬讟注 诪拽砖讗讜转 讚诪讗谉 讚讞讝讬 住讘专 诇爪讜专讱 诪拽砖讗讜转 讜诪讚诇注讜' 讞专讬砖:



讗讬谉 讘"讚 讬讻讜诇 诇讘讟诇 讚讘专讬 讘"讚 讞讘专讜 讗诇讗 讗"讻 讙讚讜诇 诪诪谞讜 讜讻讜' 讻讘专 驻讬专砖转讬讛 讘诪住' 注讜讘讚讬 讻讜讻讘讬诐 讜诪讝诇讜转 讜拽砖讬讗 讛讻讗 诪砖讜诐 讚拽讬诐 诇谉 讻讬 转拽谞讛 讝讜 驻砖讟讛 讘专讜讘 讬砖专讗诇 讜讛讬讗 讙讝专讛 砖讬讻讜诇 诇注诪讜讚 讚讗讬 诇讗 讗驻讬诇讜 讘"讚 拽讟谉 讬讻讜诇 诇讘讟诇讛 讚砖诪谞谉 砖诇 注讜讘讚讬 讻讜讻讘讬诐 讜诪讝诇讜转 砖讛转讬专 专讘讬 讬讛讜讚讛 谞砖讬讗讛 讜驻转 讜驻专拽讬' 讗讬诪讜专 讻讱 讛转谞讜 讘"砖 讜讘"讛 砖讗诐 讬讘讗 砖讜诐 讘"讚 诇讘讟诇 讬讛讗 专砖讗讬 驻讬专砖 讜讚讻讜' 讗砖讻讞谉 讚讘讟诇讜讛 诇讟讘讬诇讜转讗 讚转拽谉 注讝专讗 讜讗谞砖讬 讻谞住转 讛讙讚讜诇讛 讜讗注"祝 砖驻砖讟讛 讘讬砖' 讜讛讟注诐 诪驻谞讬 砖讻讱 讛转谞讜 注讝专注 讜住讬讬注转讜:



讛谞讬 讛诇讻转讗 谞讬谞讛讜 拽专讗讬 谞讬谞讛讜 驻讬专砖"讬 讝"诇 讚诇专讘讬 讬爪讞拽 讛讜讗 讚驻专讬讱 讚讗诇讜 诇专讘讬 谞讞诪讬讛 诇讗 讗诪专 转讜住驻转 讛诇讻转讗 讜转讬诪讗 讚讛讗 讘讛讚讬讗 讗诪专 注砖专 谞讟讬注讜转 讛讜讗 讛诇讻讛 诇诪砖讛 诪住讬谞讬 讜讬"诇 讻讬 专讘讬谞讜 讝"诇 住讜讘专 讚诇专讘讬 谞讞讜谞讬讗 讛转专 注砖专 谞讟讬注讜转 讛讜讬讗 讛诇讻转讗 讗讘诇 讗讬住讜专 讝拽谞讜转 讗讜诇讬 讛讜讗 诪拽专讗 讜讚讻讜转讛 讗讬讻讗 诇拽诪谉: 讗讘诇 讘转讜住驻转 驻讬' 讚讗祝 诇专讘讬 谞讞讜谞讬讗 驻专讬讱 讚讜讚讗讬 讻讬讜谉 讚谞讟讬注讜转 讛诇讻讛 诪诪讬诇讗 诪砖转专讬 讝拽谞讜转 讜诇讬讻讗 拽专讗:



讗讬谉 爪专讬讱 诇讜诪专 讘讞专讬砖 砖诇 砖讘讬注讬转 讻讜' 讻讘专 驻讬专砖转讬讛 讘诪拽讜诪讜转 讗讞专讬诐 讜诪讬讛讜 讛讗 拽"诇 诇诪"讚 讛讞讜专砖 讘讝' 讗讬谞讜 诇讜拽讛 讛讻讬 拽转谞讬 讗讬谉 爪专讬讱 诇讜诪专 讘讞专讬砖 讜讬"诇 讚驻诇讜讙转讗 讚诇注讬诇 讗诇讬讘讗 讚专' 讬砖诪注讗诇 讚讗诇讜 诇专' 注拽讬讘讗 讜讚讗讬 讻讜诇讬 注诇诪' 诪讜讚讜 砖讛讜讗 诇讜拽讛 讜讗讬谞讜 谞讻讜谉 讚讗"讻 诇讜拽诪讛 诇诪转谞讬' 讚诇注讬诇 讻专讘讬 注拽讬讘讗 讜讗诪讗讬 转专讬抓 讚诪讚专讘谞谉 讜讬"诇 讚讘注讬 诇转专讜爪讛 讗驻讬诇讜 讗诇讬讘讗 讚专讘讬 讬砖诪注讗诇 讜讛谞讻讜谉 讚讛"拽 注诇 讻专讞讬讱 讘拽爪讬专 讗讬谞讜 爪专讬讱 诇砖讘讬注讬转 砖讻讘专 谞讗诪专 诇讗 转拽爪讜专 讜讻讬讜谉 讚讻谉 讚讻讜转讛 讘讞专讬砖 诇讗 讘讗 诇砖讘讬注讬转 讚讛讗 讻讬 讛讚讚讬 谞讬谞讛讜 讜注诇 讻专讞讬讱 诇讞专讬砖 砖诇 砖砖讬转 讘讗:





讛诪讗讬专讬

讛诇讻讛 诇诪砖讛 诪住讬谞讬 砖注讘讜讚转 拽专拽注 讗住讜专讛 讘转讜住驻转 砖讘讬注讬转 讜讛讜讗 砖诇砖讬诐 讬讜诐 诇驻谞讬 专讗砖 讛砖谞讛 讗诇讗 砖讘注砖专 谞讟讬注讜转 讛讜转专 诇讞专讜砖 讻诇 讘讬转 住讗讛 讘砖讘讬诇谉 注讚 专讗砖 砖谞讛 讻诪讜 砖讗诪专讜 注砖专 谞讟讬注讜转 注专讘讛 讜谞讬住讜讱 讛诪讬诐 讛诇讻讛 诇诪砖讛 诪住讬谞讬 讜讻讘专 讘讬讗专谞讜讛 讘讞讬讘讜专 讝讛 讘专讗砖讜谉 砖诇 转注谞讬转 讜讗讬住讜专 讝讛 诇讗 讛讬讛 讗诇讗 讘讝诪谉 砖讘讬转 讛诪拽讚砖 拽讬讬诐 讜讘讗讜转讜 讝诪谉 讛讜住讬驻讜 讞讻诪讬诐 注诇 讙讝专讛 讝讜 砖诇讗 讬讛讜 讞讜专砖讬谉 砖讚讛 讗讬诇谉 讗诇讗 注讚 注爪专转 砖注讚 注爪专转 讞专讬砖讛 诪讜注讬诇讛 诇驻讬专讜转 砖诇 砖砖讬转 讜讛讜讗 注谞讬谉 讻诇 讝诪谉 砖讬驻讛 诇驻专讬 讜诪砖诐 讜讗讬诇讱 讗讬谞讜 讗诇讗 诇爪讜专讱 砖讘讬注讬转:



讜诇讗 砖讚讛 诇讘谉 讗诇讗 注讚 讛驻住讞 砖注讚 讛驻住讞 讛讗专抓 诇讞讛 诪爪讚 讙砖诪讬 讛讞专祝 讜讞专讬砖讛 诪讜注诇转 讘讜 诇转讘讜讗讛 砖诇 砖谞讛 讝讜 讜讻谉 注讚 讝诪谉 讝讛 讛讜讗 讝诪谉 讞专讬砖讛 诇拽砖讜讗讬谉 讜讚诇讜注讬谉 讜诪讝诪谉 讝讛 讜讗讬诇讱 住专讱 讞专讬砖讛 诇爪讜专讱 砖谞讛 砖讘讬注讬转 讛讬讗 讜讗讞专 砖讞专讘 讘讬转 讛诪拽讚砖 讗注"驻 砖讛讬讜 谞讜讛讙讬谉 拽讚讜砖转 砖讘讬注讬转 讗讬住讜专 转讜住驻转 谞驻拽注 诪讻诇 讜讻诇 讗驻讬' 转讜住驻转 砖诇砖讬诐 砖诇讗 谞讗诪专讛 讛诇讻转 住讬谞讬 诇注谞讬谉 讝讛 讗诇讗 诇讝诪谉 砖讘讬转 讛诪拽讚砖 拽讬诐 讜讗注"驻 砖讘诪住讻转 讬讜诪讗 驻"讗 讘' 诇诪讚谞讜 诪谉 讛诪拽专讗 砖讘讻诇 砖讘讬转讛 讗谞讜 诪讜住讬驻讬谉 诪讞讜诇 注诇 讛拽讜讚砖 讚讜拽讗 讘转讜住驻转 诪讜注讟 讜讗"转 讗诐 转讜住驻转 诪讜注讟 讚讗讜专讬转讗 讛讬讗讱 讗诪专讜 讘注讬专讜讘讬谉 诇"讚 讘' 讻诇 砖讛讜讗 诪砖讜诐 砖讘讜转 诇讗 讙讝专讜 注诇讬讜 讘讬谉 讛砖诪砖讜转 讜讛讗 讘讬谉 讛砖诪砖讜转 讚讗讜专讬转讗 诪讚讬谉 转讜住驻转 诪"诪 讛讜讗讬诇 讜讗讬谉 讘讜 注讜谞砖 讗驻讬' 诪诇拽讜转 讜砖诇讗 谞讝讻专 讗讬住讜专讗 讘驻讬' 讛拽诇讜 讘讜 讜诪"诪 诇注谞讬谉 砖讘讬注讬转 讗讬住讜专 转讜住驻转 砖诇砖讬诐 谞驻拽注 诪讻诇 讜讻诇 讗讘诇 注谞讬谉 谞讟讬注讛 讜讛讘专讻讛 讜讛专讻讘讛 讗祝 讘讝诪谉 讛讝讛 谞讜讛讙 注诇 讛讚专讱 砖讬转讘讗专 讘诪住讻转 专讗砖 讛砖谞讛 讟' 讘':



讘诪住讻转 注讘讜讚讛 讝专讛 谞' 讘' 讛转讘讗专 砖讗讬谉 诪转诇注讬谉 讗转 讛讗讬诇谞讜转 讘诪讜注讚 讜诇讗 诪讝讛诪讬谉 讗讘诇 住讻讬谉 砖诪谉 诇讙讝讜诐 讜诪讙讚讜诇讬 讛诪讞讘专讬诐 诪转讬专讬谉 讘住讬讻转 讛驻讬专讜转:



讗讬谉 讘讬转 讚讬谉 讬讻讜诇 诇讘讟诇 讚讘专讬 讘讬转 讚讬谉 讞讘专讜 讗讗"讻 讙讚讜诇 诪诪谞讜 讘讞讻诪讛 讜讘诪谞讬谉 讗讜 砖讛转谞讜 讛专讗砖讜谞讬诐 注诇 讻讱 讜讻讘专 讛讗专讻谞讜 讘注谞讬谞讬诐 讗诇讜 讜讘诪讛 砖讬爪讗 诇谞讜 讘讛诐 诪讚拽讚讜拽讬谉 砖讘住讜讙讬讗 讝讜 讘专讗砖讜谉 砖诇 讬讜诐 讟讜讘:





转讜住驻讜转 专讬"讚

注砖专 谞讟讬注讜转 谞"诇 讚诇讗 讗讬爪讟专讬讻讗 讛讬诇讻转讗 诇谞讟讬注讜转 讙讜驻讬讬讛讜 讚诪讗讬 讚讛讜讗 讞讜专砖 转讞转 讛谞讟讬注讜转 诇讗讜 诇爪讜专讱 砖讘讬注讬转 讛讜讗 注讜砖讛 讗诇讗 讻讚讬 砖讬转注讘讜 谞讟讬注讜转讗 讚讘讜讚讗讬 诪讛 砖讛讜讗 讞讜专砖 转讞转 讛讝拽谞讬诐 诪注爪专转 讜讗讬诇讱 讗讬谞讜 讞讜专砖 讗诇讗 讘注讘讜专 砖讬注砖讜 驻讬专讜转 讘砖讘讬注讬转 讜讞专讬砖 讝讛 讜讚讗讬 讛讬讗 讗住讜专 讜讻谉 谞诪讬 诪讛 砖讞讜专砖 砖讚讛 讛诇讘谉 诪谉 讛驻住讞 讜讗讬诇讱 讜讻诇 诪讛 砖讗讚诐 注讜砖讛 讘砖砖讬转 诇爪讜专讱 砖讘讬注讬转 讛讜讗 讗住讜专 讗讘诇 讛谞讟讬专讜转 讗讬谞讜 讞讜专砖 转讞转讬讛谉 讻讚讬 砖讬注砖讜 驻讬专讜转 讘砖讘讬注讬转 讗诇讗 讻讚讬 砖讬转注谞讜 讜讬注诇讜 讗讬诇谞讜转 讜讛讬诇讻讱 诪讜专转 诇讞专讜砖 转讞转讬讛谉 注讚 专讗砖 讛砖谞讛 讜诇讗 讗讬爪讟专讬讻讗 讛讬诇讻转讗 讗诇讗 诇讛转讬专 讻诇 讘讬转 住讗讛 讘砖讘讬诇谉 注讚 专"讛 讜诪讗讬 讚讗诪专讬' 谞诪讬 讻讬 讗转讗 讛讬诇讻转讗 砖诇砖讬诐 讬讜诐 诇驻谞讬 专"讛 讗转讬 讘"讛 讜讘"砖 讜转拽讬谉 诪谉 讛驻住讞 注讚 讛注爪专转 讻诇 讝讛 诪讚讘专 讘讞专讬砖 砖讛讜讗 注讜砖讛 诇爪讜专讱 砖讘讬注讬转 讗讘诇 讝讛 砖谞讜讟注 讻讚讬 砖讬转拽讬讬诐 诇讻诪讛 诪讜转专 讜讗讬谞讜 讞讬讬讘 诇讛专讞讬拽 诪专讗砖 讗诇讗 讻砖讬谞讟讜专 砖转拽诇讜讟 讛谞讟讬注讛 拽讜讚诐 专"讛 砖讗诐 诇讗 转拽诇讜讟 诪拽讜讚诐 诇讻谉 讜拽讜诇讟 讘砖讘讬注讬转 讛讜"诇 讻讗诇讜 谞讟注 讘转讜讱 砖谞讛 砖讘讬注讬转 讜讬注拽讜专 讜讘砖讬注讜专 讛拽诇讬讟讛 驻诇讬讙讬 转谞讗讬 讻讚讗诪专谉 驻"拽 讚专"讛 讜讬砖 诪讬 砖讗讜诪专 砖诇砖讛 讬诪讬诐 讜讗诐 谞讟注 讙"讬 拽讜讚诐 讚专"讛 讬拽讬讬诐 砖讻讘专 拽诇讟讛 谞讟讬注讛 诇驻谞讬 专"讛 讜讗诪专讬 谞诪讬 讛转诐 讛讗讜专讝 讜讛讚讜讞谉 讛驻专讙讬诐 讜讛砖讜诪砖诪讬谉 砖讛砖专讬砖讜 诇驻谞讬 专"讛 诪转注砖专讬谉 诇砖注讘专 讜诪讜转专讬谉 讘砖讘讬注讬转 讜讗诐 诇讗讜 讗住讜专讬谉 讘砖讘讬注讬诐 讜诪转注砖专讬谉 诇砖谞讛 讛讘讗讛 讗诇诪讗 讻讬讜谉 砖讛砖专讬砖讜 诇驻谞讬 专"讛 诪讜转专讬谉 讘砖讘讬注讬转 讜讗注"驻 砖谞讝专注讜 讘转讜讱 诇' 讬讜诐 诇驻谞讬 专"讛 讛专讬 砖诇讗 谞讗住专讜 讗诇讗 砖诇砖讬诐 讬讜诐 诇讻诇 诪诇讗讻讛 讗诇讗 讚讜拽讗 讘讞专讬砖讛 谞注砖讛 诇爪讜专讱 砖讘讬注讬转 讻讙讜谉 讗讬诇谞讜转 讝拽谞讬诐 讜砖讚讛 讛诇讘谉 讗讘诇 砖讗专 讻诇 讛诪诇讗讻讜转 诇讬讟注 讜诇讝专讜注 诪讜转专 讜注诪"砖 讘驻"拽 讘专"讛 讘诪讛讚讜专讗 转诇讬转讗讛.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讚讗转讬讗 讻讜' 讚讘砖讘讬注讬转 谞诪讬 讗住讜专 注讻"诇 讜讗讞专 讚"讛 讞讜专转谉 诪拽讜诐 诪"讛 注砖专 谞讟讬注讜转 讛诪驻讜讝专讜转 转讜讱 讘讬转 住讗讛 讞讜专砖讬谉 讻诇 讻讜' 讜讘讚"讛 讻讬 讙诪讬专讜 讻讜' 注讚 诇' 讬讜诐 诇驻谞讬 讻讜' 讻爪"诇:


转讜住' 讘讚"讛 讬讻讜诇 讬诇拽讛 讻讜' 讜讗"讻 讛讜讗 讘砖讘讬注讬转 注讻"诇 讻爪"诇:


讘讚"讛 注讚 注爪专转 讻讜' 讜讘"讛 诇拽讜诇讗 诇讘讚 讻讜' 注讻"诇 讜诇专"砖 讘"砖 诇拽讜诇讗 讜讘"讛 诇讞讜诪专讗 讘砖讚讛 讛诇讘谉 讜讗驻砖专 讚诇讗 拽讗 讞砖讬讘 诇讬讛 讘注讚讬讜转 诪砖讜诐 讚专"砖 讬讞讬讚讗讛 讛讜讗 讜诪讬讛讜 讘住讚专 讛诪砖谞讛 讚驻"讘 讚砖讘讬注讬转 诇"讙 讘诪讬诇转讬讛 讚专"砖 讜讘"讛 讗诪专讬 注讚 讛驻住讞 讜转讜 诇"拽 诪讬讚讬 讜拽"诇:


讘讚"讛 砖讛专讬 讻讘专 讻讜' 诇注讬诇 住讘专 专' 注拽讬讘讗 讜转专讜讜讬讬讛讜 讻讜' 讚专' 注拽讬讘讗 拽驻专讬讱 讜讗讝讬诇 讻讜' 讻爪"诇:





专砖"砖

讙诪专讗 讜谞住讘 诇讛 讛砖"住 诇驻讟讜专讗. 谞专讗讛 讚爪"诇 转诇诪讜讚讗 (讜驻讬' 诇讬诪讜讚) 讜讛诪注转讬拽 砖讙讛 诇驻专砖讜 诪诇砖讜谉 转诇诪讜讚 讜讛讞诇讬驻讜 讘砖"住 讜讻爪"诇 诇拽诪谉 讜讘驻专砖"讬:



讙诪' 砖诐 诪砖转讻诇讛 讛诇讞讛. 讘诪砖谞讬讜转 讛讙讬' 注讚 砖转讻诇讛:



讙诪' 砖诐 讗"讻 谞转转 转讜专转 讻讗讜"讗 讘讬讚讜. 讻"讛 砖诐:



讘住讛"注 砖讛专讬 讻讘专 谞讗诪专 讜讻讜' 讜讻专诪讱 诇讗 转讝诪讜专 讜讙讜'. 讻爪"诇 注讬' 讘转讜住驻讜转:



专砖"讬 讚"讛 讚讗转讬讗 (讘住讜驻讜). 谞专讗讛 讚爪"诇 讚讘砖砖讬转 谞诪讬 讗住讜专:



专砖"讬 讚"讛 转拽谞转讗. 讚专"砖 讻讜' 讜注讚 注爪专转 讛讬讬谞讜 讗诇讬讘讗 讻讜'. 讻爪"诇:



专砖"讬 讚"讛 讬讜"讚. 讞讜专砖讬谉 讻诇 讛砖讚讛 讻讜诇讛. 讻爪"诇:



专砖"讬 讚"讛 讜讗转讜. 爪"诇 讜讗转谞讜.



讜讚"讛 讜讻诇. 爪"诇 讻诇:



转讚"讛 专"讗. 讗"谞 讚讻讬讜谉 讚讗讬转讗 讘讛讚讬讗 讻讜'. 讗讘诇 讛专"砖 讘驻"讗 讚砖讘讬注讬转 诪"讚 讘住讜驻讜 讛注转讬拽 讛讬专讜砖诇诪讬 讚诪驻讜专砖 砖诐 讚专"讗 讗讬转 诇讬讛 讚诇讜拽讛 讜专"讬 讗"诇 讚讗讬谞讜 诇讜拽讛:



转讚"讛 注讚 注爪专转. 诪砖"讻 讛专砖"讗 讚诇讗 拽讞砖讬讘 诇讬讛 讘注讚讬讜转 诪砖讜诐 讚专"砖 讬讞讬讚讗讛 讛讜讗. 砖诐 讘驻"讛 讞砖讬讘 讟讜讘讗 诪砖诪讬讬讛讜 讚讬讞讬讚讗讬. 讜砖诐 讘诪"讙 讛讘讬讗 诪砖诪讬讛 讚专"砖 讙讜驻讬' (诇谞"讗 讚讞砖讘讛 讛转讜讬"讟 诇注讬拽专) 讙"讚 诪拽讜诇讬 讘"砖 讜诇讗 讞砖讬讘 诇讛讗 讘讛讚讬讬讛讜:



转讚"讛 谞讬住讜讱. 讜讛讗 讻讜' 诪"诐 讻讜' 讗住诪讻转讗 讻讜'. 拽"诇 讚讘转注谞讬转 (讙) 拽讗诪专 讗讬 专讬讘"讘 砖讬转讗 讬讜诪讬 注"砖 诪砖诪注 讚讚专砖讛 讙诪讜专讛 讛讬讗 讜注讬' 讝讘讞讬诐 (拽讬 讘) 讜讘转讜住' 砖诐:



转讚"讛 砖讛专讬. 讜讗讞"讻 讻转讬讘 讗转 住驻讬讞 讻讜' 讗诇诪讗 拽爪讬专讛 讻讜'. 讻爪"诇:

